
BISHITA NA GRAF DI DEFUNTO DEN SANTANA 
A LAGA MOTOCICLISTANAN NA PIA 

DIADOMINGO mainta alrededor di 10:45am a despacha tres 
unidad di Polis pa Santana Publico situa na Sabana Basora, na 
Pos Chikito. Aki a bin topa cu un grupo di amigo riba scooter, 
kendenan a bay bishita un defunto cu a cumpli 2 aña morto ayera. 
























E patruyanan policial a presenta n”e sitio debi cu e grupo tabata haci 
desordo. Polis a papia cu nan y a pidi pa bandona e sitio. E grupo 
di amigo a coopera cu Polis. Pero un rato despues e defensornan 
di ley a presenta bek. 

Aki a cuminsa pidi cada motociclista p'e respectivo papelnan 
di bromer. A confisca un Hayabuza, entre otro, pa motibo cu e 
papelnan no tabata na ordo. 














E motociclistanan a reclama n’e sitio cu nan no tabata haciendo 
desordo den santana, solamente cu a bay rindi honor na nan amigo 
cu a fayece riba scooter dos aña pasa. 

A elogia e prome Polisnan cu a yega y papia cu masha respet y 
acorda pa nan move di e sitio. Pero a keha con e otro Polisnan cu a 
yega despues a bin controla riba rijbewijs, seguro y keuringskaart 
como excuus pa kita nan vehiculo for di nan. 

Hop1 a reclama cu esey ta nan “cos di careda” pa hiba nan pa nan 
trabou pa nan por gana nan pan di cada dia. Hopi di nan a keda na pia. 

Carta di posicion di SNBA: 


Acepta control financiero di 





Hulanda pero condiciona 








DESPUES di a asisti na un reunion convoca pa gobierno di 
Aruba conhuntamente cu gremionan, ngo's, sindicatonan y 
demas invitadonan dia 8 di Juli ultimo cu proposito pa yega 
na un acuerdo den cuadro di atende cu e situacion cu Aruba 
ta enfrentando particularmente riba e hecho cu den un for- 
ma unilateral Hulanda un biaha mas kier impone control 
absoluto riba nos islanan. 

Directiva di SNBA a sinta immediatamente cu tur miembro 
di directiva pa tuma un postura basa riba e informacionan 
cu nos a ricib1 riba e topico di e ponencianan di Hulanda pa 
Aruba por ricibi e siguiente fase di subsidio pa Aruba por 
cubri cu su compromisonan. 

Na prome lugar e ta e pensamento di SNBA, cu solamente 
den un forma solidario, caminda ta laga diferencian un 
banda y enfoca como un solo Aruba, tanto Gobierno, oposi- 
tornan, gremio y NGO's cu un solo enfoke, esta; bienestar 
general di Aruba di un forma enfatico reacciona ariba po- 
nencia tirano dı Hulanda. 

Desde e ultimo imposicion dı Hulanda instalando na Aruba 
e asina yama CAFT, Aruba a hasi peticion pa institui un 
organo di arbitrahe cu lo atende cu futuro disputanan entre 
e partnersnan den reino. 

Deliberadamente, Hulanda ta hasi caso omiso di esak1 y 
awe atrobe ta mustra e necesidad di dicho organo. Direc- 
tiva di SNBA ta di opinion cu Hulanda inhustamente ta 
skohe un momento mel mel di un pandemia mundial pa 
pone su partnernan den reino na rudia cu un deadline pa 
tuma un desicion den menos di un siman pasobra gobierno 
y parlamento Hulandes ta baha cu vakantie sin importa e 
impacto y repercusiones di esakı. 


SNBA ta sostene e asercamento cu Hulanda pa nos prome 


Minister y ta kere den habri e caminda pa negociacionan 


pa cu Aruba su condicionan relaciona cu duna Hulanda e 
control financiero di Aruba. 

Aruba en general ta consciente di necesidad financiero y 
tambe conciente cu no ta posibel di sali di e crisis financiero 
y economico sin asistencia di Hulanda y pa es motibo SNBA 
ta propone pa Aruba manifesta di ta di acuerdo cu e control 
financiero sinembargo e control mester bin cu cierto condi- 
cionan: 

1. Garantia di sanea Finansas y e economia di Aruba den e 
periodo propon1 door dı Hulanda cu ta pa 7 aña. 

2. Un entrega sin demora di autonomia back na Aruba 
despues di dicho periodo di 7 aña! 

3. Cambio of amplia e rol di funcion caminda cu Aru- 
ba tambe por lanta/tin un instituto di supervision pa 
percura cu e institutonan di Hulanda esta CAFT y LAFT 
den nan maneho di control lo cumpli debidamente. 

4. Elimina tur posibilidad pa un renovacion di e acuerdo 
unico aki. 

5. Instalacion di caracter immediato di organo di arbitrahe 
menciona den punto 3. 

6. S1 no logra cu punto 1, garantisa Aruba un prestamo sin 
interes pa Aruba retoma control y sigui su destino como 
partner igual den Reino. 

7. Aruba mester por continua negociashonan cu in- 
versionistanan actual y tin e libertad pa queda trece 
inversionistanan local y internacional. 

Tin mas punto di interes cu nos directiva a toca pero ta 
nos intencion pa acerca nos partnernan di gremio, sindi- 
catonan, NGO's y otronan pa nos UNI en bloke pa fiha un 


posicion unilateral pa cu e situacion aki. 

12 aña pidi pa quinteto cu a transporta 
mas cu 2 mil kilo di cocaina 

















Yuri Chiriguayo Montenegro; Carlos roberto Closier 


Hernandez; Jose Eulogio Chiriguayo Reyes; Hendrick 
Hernandez Cedeno y Hervi Rodriguez Leones aki tres 
siman lo haya tende for di corte kit a e castigo cu nan ta 
bay haya pa e hecho cu nan tabata transportando mas 
di 2 mil kilo di cocaina riba un tugboat den awa territo- 
rial di Aruba. 

Ta papia ak1 di exactamente 2253 kilo repart1 den mas 
cu 80 bulto y scondi den e bodega di e tugboat Gracia. E 
descubrimento akı tabata un accion conhunto di inteli- 
gencia hunto cu autoridadnan Colombiano. E hecho 
aki a tuma luga dia 14 di October, 2019. 

E gran pregunta tan a ki momento a pone e droga abor- 
do. E ta un pregunta cu ni e capitan por a contesta, pa- 
sobra, e ta bisa, tur cos a sosode tras di su lomba. 
Tratamento di e caso ak1 a dura basta hora, mirando e 
cantidad di acusadonan, e proceservbaal d1k1 y pregun- 
ta na cada uno di e acusadonan riba nan participacion 
a tuma basta tempo. 

Segun por a compronde, e tugboat a sali for di Venezu- 
ela, a bay Colombia, a pasa den awanan territorial di 
Aruba. Husto na e momento ey informacion a drenta di 
autoridadnan Colombiano pa intercepta e nave aki cu 
lo tin droga abordo. Bingo, asina mes a resulta. 
Informacion a drenta cu Gracia cu ta banda di Aruba, 


tin droga abordo. 





Kustwacht a intercepta boto y den e bodega, motor- 
room, a bin descubri e bultonan di droga. Loke tabata 
hop1 straño ta cu esak1 tabata na candal y e capital no 
tabata sa di e yab1. Den un otro compartimento a haya 
algun paki mas y tur loke tabata den e pakinan a test 
positivo pa cocaina. Mientrastanto a kima e droga. 
Tur a declara cu nan no sa di e droga. 

Autoridadnan internacional tabata sigui e boto aki 
y tur su movecionnan. P’esey a bati alarma na auto- 
ridadnan di Aruba pa tira un control prome cu e nave 


bandona awanan territorial di Aruba. 


Fiscal den su rekisitorio a cuminsa pa bisa cu informa- 
cion ad renta for di Colombia di un cargamento grandi 
di droga abordo di GRACIA y autoridadnan a descubri 
esak1 berdad tabata e caso. El a papia di e movecionnan 
sospechoso di e Tugboat cu a nabega varios biaha e me- 


sun ruta te ora cu a intercepta nan. 


E representante di Ministerio Publico ta haya cu em- 
ster baha cu man duro riba personana cu ta coopera 
cu traficacion di droga y esaki ta loke cu e cinco acusa- 
donan a hacı. E no ta kere e storia cu nan no tabata sa 
di nada. Pa e motibo akı a pidi un castigo di 12 aña pa 
cada un. 


Akı tres siman tin sentencia. 

PHP: 
Difamacion y calumnia 





SMAAD EN LASTER taterminologianan 
cu ta origina for di nos Codigo Penal. Na 
Papiamento nos lo por yama e actonan aki 
difamacion y calumnia. Nan ta actonan 
castigabel pa ley, cu e culpabel por haya 
penanan cu por wordo imponi di boet of 
castigo di prizon. 

Riba e tereno civil un persona cu comete e 
actonan aki tambe por wordo confronta cu 
un demanda legal. 


Kico eigenlijk ta smaad en laster? 

Ora cu bo ta papia di difamacion ta trata 
di expresionnan haci cu e meta di ruina e 
reputacion di un persona. Cu otro palabra bo 
ta tratando di atacha e persona su honor y 
bon nomber. Sin cu ta necesario un persona 
publicamente ta wordo haci preto dor di 
p.e. culpe di un hecho castigabel. Pero 
difamacion no ta encera solamente culpa 
otro di un hecho castigabel, pero tambe 
ora ta trata p.e. di haci publicamente cu 
cierto persona lo tin relacion amoroso cu tal 
persona of personanan. Den un caso asina 
tambe nos por papia di difamacion. 

Ora cu e acusacionnan aki sosode por 
escrito y riba internet esaki lo wordo yama 
‘smaadschrift esta difamacion por escrito. 


Diferencia entre difamacion y calumnia 
Nos por papia di calumnia ora cu un persona 
haci acusacionnan di un otro siendo cu e 
sa of ta supose di sa cu e acusacionnan aki 
no ta berdad. Ora cu bo sa cu algo no ta 
berdad lo por papia di laster, si bo persona 
conta e berdad e ora nunca por tin un caso 
di calumnia. 

Pero e ora nos por papia di difamacion 
s1, pasobra hasta si bo conta e berdad e 
por ta un hecho castigabel pa ley segun 
nos Codigo Penal y un acto ilicito segun 
leynan civiel. Nos kier enfatisa cu e no ta 
bay pa conta e berdad of no pero mas bien 
si e honor of bon nomber di un persona 
ta wordo atacha dor di e acusacion. 


Perspectiva Codigo Penal 

Art. 2:223 di nos codigo ta prescribi cu 
e persona cu comete a proposito e acto di 
difamacion atachando e honor y bon nomber 
di un persona, dor di acuse di cierto tipo 
di hecho castigabel cu e intencion di crea 
publicidad di esaki lo wordo haya culpabel 
p'e hecho di difamacion y lo por haya un 
condena maximo di 6 luna di prizon of un 
boet monetario di e tercer categoria. Inciso 
dos di e mesun articulo ta indica cu si e 
difamacion sosode e.o. por escrito, via potret 


ta castigabel pa ley 





of datonan di un computer cual contenido 
wordo treci den publicidad, e culpabel por 
haya castigo di prizon di maximo un aña of 
un boet monetario di e tercer categoria. E 
inciso aki ta cubri difamacion p.e. den corant 
y tambe haci via social media. E articulo aki 
no necesariamente ta pone enfasis si e hecho 
ta berdad of no. 

Articulo 1:34 di nos Codigo Civil ta stipula 
e suma cu ta mara na cada categoria: Multa 
di tercer categoria ta un suma total di Afi. 
10.000,- 

Multa di cuarta categoria ta un suma total di 
Afl. 25.000,- 


Awor kico t’e scenario, ora cu e difamacion 
no ta cuadra cu berdad? 

Art. 2:224 di nos Codigo Penal ta trata e 
tema di calumnia (laster). Dicho articulo 
ta indica cu e persona cu comete e acto di 
difamacion sabiendo cu esaki no ta cuadra 
cu e berdad por wordo haya culpabel p'e 
hecho di calumnia cu un castigo maximo di 
3 aña di prizon of boet monetario di cuater 
categoria. 


Den caso cu bo wordo condena p’e delito 
menciona den e paragraf anterior, bo por 
wordo descalifica di e derechonan menciona 
den articulo 1:64 inciso 1 sub a y b di nos 
Codigo Penal: 

Ocupacion di cierto funcion(nan); Ehecucion 
di cierto funcion(nan). 

Si e persona cu wordo ofendi p’e actonan 
menciona aki'riba a wordo declara culpabel 
den un sentencia irevocabel, e persona cu 
a difame no por wordo haya culpabel p”e 
hecho castigabel di calumnia. Difamacion y 
calumnia ta hechonan castigabel pa ley cu 
no ta wordo persigui si e victima no haci un 
denuncia. E persona por haci su denuncia y 
lo traha un proces-verbaal di e caso p’asina 
autoridadnan competente por persigui esun 
cu a haci su mes culpabel n'e hechonan aki. 


Perspectiva civil 

Pero e ta posibel tambe ora cu un persona 
haci su mes culpabel na difamación of 
calumnia cu e lo ta cometiendo un acto ilicito 
(na Hulandes “onrechtmatige daad”) segun 
art. 6:162 BWA. E articulo aki ta indica cu e 
persona cu comete un acto ilicito na un otro 
persona tin e obligacion di compensa e daño 
causa p”e acto ey. 

E pasonan legal cu e persona por tuma 
ta inicia un kortgeding of un bodemzaak 
demandando sea rectificacion of p’e persona 
kita e expresionnan cu a wordo poni. 














Compensacion legal den caso di 
difamacion y calumnia 

Banda di e opcion di haci un denuncia oficial 
pa autoridadnan competente persigui esun 
cu a haci su mes culpabel p*e delitonan di 
difamación y calumnia un ciudadano por 
encamina e caminda di entama un procedura 
civil. 

Si e ciudadano wordo difama e tin derecho 
riba un compensacion p’e daño cu el a sufri. 
Tin diferente tipo di daño cu e ciudadano 
por sufri e.o. daño di reputacion, perdida di 
entrada etc. Tienda di Ley a wordo forma 
dor di un grupo di studiante di ley y tambe 
huristanan cu pa dos aña caba ta brindando 
asistencia huridico na nos comunidad di 
Aruba. Durante e existencia di Tienda di Ley 


nos a publica diferente articulo huridico. 


Nos a trata diferente topico di nos Codigo 
Civil, Ley Constitucional, pero tambe Codigo 
Penal, Ley di Labor y Ley Administrativo. 
Nos meta no ta pa solamente brinda 
asistencia huridico na nos comunidad, sino 
tambe informa nos pueblo y comunidad di 
nan derechonan. Cada ciudadano di Reino 
Hulandes ta supose di conoce e leynan, pero 
hop1 biaha pa falta di transparencia esaki no 
ta sosode. E hecho cu nos leynan mayoria 
biaha ta dificil pa compronde tambe ta 
hunga un rol. P’e motibo aki nos ta purba di 
hinca e articulonan mas simpel cu nos por 
den otro na Papiamento, pero no tur biaha 
tin palabranan huridico exacto cu por wordo 
uza. Ta spera cu por a informa e lector un 
poco tocante e topico aki. 

Si bo persona tin pregunta, algun sugerencia 
pa un proximo topico di ley of ta desea 
asistencia huridico por tuma contacto cu 
nos via nos facebook page: Plataforma 
Hobennan Profesional of nos e-mail: 


plataformahobennanprofesional O gmail.com. 


Scirb1 pa studiantenan di ley: Gerick Croes 
LL.B, B.ec y Minorca Martis LL.B. 

Homber bou infleuncia deteni den 
Ing. Roland H. Laclestraat 


PA mas o menos 11:30 diasabra anochi, 
Polis tabata patruya den area di Oranjes- 
tad, nan a bin topa un Suzuki modelo Ignis 
numera: A-2961 den Caya Ing. Roland H. 
Laclestraat na altura di Baby back Grill ta 
core malo riba caminda. 


Nan a indica e chauffeur cu e mester para 
su auto. Mesora e agentenan a constata cu 
e homber tabata intoxica cu un of otro sub- 
stancia. E agentenan a bay over na detene 
e homber y transport'e pa Warda di Polis. 
E homber a coopera cu autoridad y e defen- 
sornan di ley na nan turno a trat'e netch1 
tambe. 

E lo keda algun otro cera y despues lo 
present'e dilant1 di un Sub Fiscal cu lo di- 





cidi kico ta bay para cu su detencion. 














* Promocion ta valido pa tur cliente Prepaid y Hybrid te cu 31 di juli 2020. 

Manera nos di AWEMainta a anuncia for dia 22 di januari ultimo caba 


Mr. Bote ter Steege ta bira PG nobo di Aruba 

















DIABIERNA 
di Minister di Reino a bay di acuerdo 


ultimo, Conseho 
conforme proposicion di Gobierno y 
Minister di Husticia di Aruba mr. An- 
din Bikker, pa nombra mr. Bote ter 
Steege como Procurador General di 
Aruba p'e proximo 3 aña, for entrante 
1 di september 2020. 

Cu esaki ta confirma e noticia di 
AWEMainta, publica den edicion di 
dia 22 di januar1 2020, despues di e 
cumbre di e 4 Ministernan di Hust1- 
cla, e asina yama OVJ, cu a ser teni 
na Corsou. 


Bote ter Steege, tabata e unico can- 
didato y ora el a ser aserca, e tabata 
honra cu dicho peticion. Mr. Bote ter 
Steege actualmente ta “Hoofdoffici- 
er van Justitie” na Bonalre y tabata 
tin un carera amplio den Cuerpo Poli- 
cial di Hulanda prome cu el a cum- 
insa traha na Ministerio Publico. 

Gobierno y Minister di Husticia mr. 
Andin Bikker ta yama bon bini na mr. 
Bote ter Steege cu su nombramento 
como e proximo Procurador General 
di Aruba, y ta gradici1 mr. Frans van 
Deutekom pa dirigi Ministerio Pu- 
blico como Procurador General su- 
plente durante e periodo di transicion 
desde e ultimo Procurador General, 
Alexander van Dam a bolbe Hulanda. 





Diaranson, 22 Januari 2020 

Bote ter Steege, candidato 











FOR dia cu PG mr. Alexander van Dam a baha como 
PG di Aruba, na april 2019, te ainda no a logra nom- 
bra un susesor, maske cu e PG interino, mr. A.J. van 
Deutekom a bin ta haci un bon trabao, maske e ta de- 
masiado p'e. 

Tabata durante e reciente cumbre di Ministernan di 
Husticia (JVO) recientemente na Corsou, Minister 
Ferdinand Greppehaus a delibera cu Minister Andin 
Bikker, riba e candidato cu e tin pa PG di Aruba. Ey e 
nomber di e Fiscal Mayor na Bonaire, Bote ter Steege a 
cay pa bira e proximo PG di Aruba, re-emplazando asi- 
na Alexander van Dam, kende na april di 2019 a baha. 


pa bira PG nobo pa Aruba 





No ta conoci si Minister di Husticia mr. Andin Bik- 
ker a bay cu e proposicion aki, pa na turno di Minister 
Ferdinand Greppehaus haci e proposicion na Rey, p'e 
keda nombra. AWEMainta a trata di haya confirma- 
cion di Minister Andin Bikker, pero te ayera tardi no a 
haya reaccion. 


Pero nos fuente t'asina bon, cu nos no tin duda den 
dje, y manera menciona e actual Fiscal Mayor na Bo- 
naire, mr. Bote ter Steege te mihor candidato pa bira 
e proximo PG di Aruba. 


Tarea di un PG ta masha amplio. E.o, e tin cu pre- 
senta casonan cu ta bay den Corte di Apelacion. Se- 
manalmente e tin contacto cu Minister di Husticia y cu 


e Hefe local di Polis. 


E ta responsabel den maneho di Landsrecherche, unda 
e ta pone masha atencion den persigui esnan cu haci 
nan mes culpable di actonan coruptivo y sigur pe PG 
integridad ta halto den su demanda. 


Un PG tin masha contacto cu otro parternan den ca- 
dena hudicial, manera cu Polis, VDA, RST, cu Guard- 
acosta, KMar y como tal tin constante contacto cu 
Comandante der Zeemacht Carib. Ta logico cu e tin 
masha contacto cu otro PG-nan den Caribe Hulandes. 





Porcentahe di graduadonan di 
Colegio EPI pa aña escolar 2019/2020 


E diferente unidadnan di Colegio EPI 
O IO TO OUT OOO lO 
graduadonan di e diferente programa di 
educacion den e dianan nos dilanti. 


E resultado total di graduacion pa Colegio 
EPI ta 74% porciento y un total di 269 
profesional cu diploma di MBO. 


Esaki ta un mehoracion significativo pa 
EPI compara cu aña escolar 2017-2018 
CNI IATA 


ENECO A ACET EKOO 
lo siguiente, 76 porciento na unidad 
Ciencia & Tecnologia; 87 porciento na 
unidad Economia; 68 porciento na unidad 
Hospitalidad & Turismo y 71 porciento 
na unidad Salubridad & Servicio. 


Colegio EPI ta duna danki di curason na 
ful su cuerpo p’e trabou increibel haci, 
vooral durante e ultimo 4 luna cu Aruba 
ta bibando den crisis. 

Di mes forma nos ta felicita tur graduado 
y ta desea nan hopi exito pa futuro! 

Parlamentario Alan Howell (POR) 
A logra cu Aruba Offroad Foundation 
y Parke Arikok bolbe sinta na mesa 


Parlamentario Alan Howell como Presidente di Comision Fiho di Infrastructura 
y Medio Ambiente den Parlamento a reuni cu e comision di Aruba Offroad 
Foundation y tambe cu gerencia di Parke Arikok. 

E ta indica cu perde mas pan riba mesa no ta conta cu su sosten ‘at all’ y cu a 
pesar cu nos tin cu proteha nos flora y fauna, tempo ta basta dificil caba dor di 
e crisis cu Covid 19 a causa nos. 

“Mashendesintrabounopor”.DentrodipocodiaevehiculonandiATV y UTV lono 
por drenta Parke Arikok mas y esaki logicamente taun sla grandi p’e companianan 
unda cu por lo menos 500 persona lo por perde nan trabou y pan riba mesa. 
Alan Howell a expresa cu ambos reunion, tanto cu Aruba Offroad Foundation 
y como cu Parke Arikok a bay den bon ambiente y riba un nivel profesional. 











Un di e puntonan di Parke ta cu e ATV y UTV ta causa daño na nos naturalesa. 
Mientrastanto, companianan di ATV y UTV a bisa cu nan ta dispuesto pa 
respeta tur regla di Parke Arikok, pero pa prohibi nan di drenta lo ta un sla duro. 
“Nos a logra pone e dos partidonan na mesa bek pa por trece un solucion 
satisfactorio pa ambos banda. 





M1 lo sigui vigila e desaroyo aki di cerca”, Alan Howell a conclui. 





WE WILL CONTINUE TO ACCEPT FLORINS. 


'S | THE SHOPS 

Offering a wide variety of Retail 


With limits this low, now is the time to join the action at 8 Dining Outlets, Salon 8: Spa 


our table games. All newcomers welcome! Services, Souvenirs and more. 


$2 Blackjack | 25€ Roulette Dunkin Donuts | Baskin Robbins 


31 Minimum Bet at Craps Hungry Piranha | Aruba Aloe 


Shalom Body 8. Soul Spa 


$1 Minimum Bet at Mississippi Stud 
$2 Minimum Bet at 3-Card Poker 


Learn how to play with our friendly dealers. Table games open at 2pm. oming haate Pe doet Sogian F 

Ex-Prome Minister Nelson Oduber: 
“Awe 13 di juli ta recorda cu 30 aña 
pasa mi a firma pa kita e fecha di 


Independencia 1996 for di den Statuut” 
Scirbi pa Nelson Orlando Oduber 





DESPUES cu nos pueblo a lucha desde decadanan 40 pa 
Separacion di Antias, unda hasta 2147 Arubiano a firma 
p'esak1, tabata porfin na maart 1983 nos a bin logra me 
Conferencia di Mesa Rondo na Den Haag, Hulanda cu en- 
trante 1 di januari 1986 den fase transitorio nos lo por a 
sali for di e constelacion Antiano di desigualdad di e 12-8. 
Tambe cu 1 di januar1 1996 nos lo mester bira independi- 
ente den un Man Comunidad Sui Generis, esta den Man 
Comunidad cu Hulanda. 

Hulanda a pone cu e 10 añanan di e fase transitorio lo bin 
cu un cooperacion estrecho cu e Gobierno di Antias di 5 y cu 
nos lo paga un promedio di mas cu 10 miyon florin pa aña 
den un fondo di solidaridad p'e islanan mas chikito. Hu- 
landa den e 33 conclusionnan di Mesa Rondo di maart 1983 
a priminti nos garantisando pa por bira independiente na 
1996. 


Logicamente e defensa, Relacionnan Exterior, Corte Co- 
mun di Casacion na Hulanda, cooperacion cu otro riba varl- 
os otro tereno dı educacion, salubridad publico etc. 


Coalicion di 4 partido politico (1986) 
Lamentablemente partido MEP a perde su mayoria den 
e eleccion yama adelanta dia 22 di november 1985, unda 
MEP a perde nada menos cu 5 asiento como danki pa a 
realisa e anhelo di e Arubianonan a pesar cu Betico Croes 
mes tabata haya mas voto individual cu tur politico. 

A ser forma dia 20 di december 1985 un Gobierno di coalicion 
di nada menos 4 partido politico, unda e partidonan cu a 
forma e Bestuurscollege di e tempo ey pa goberna na en- 
trada di Status Aparte 

1 di januarl 1986 no a ni invita MEP pa papia corda pa 
goberna den un coalicion. Aki tambe 31 di december 1985 e 
ola di persecucion politico hamas bisto den politica a cum- 
insa, unda ni Betico Croes ni Nel Oduber y hopi otro no a 
scapa. 

Dia 1 di januari 1986 nos como pais Aruba a inicia cu un 
Gobierno di coalicion di 4 partido unda no tabatin e de- 
cencia pa invita esnan cu tabata Coordinador pa prepara 
Status Aparte pa por a presencia e momento historico akı. 
Como comparacion, dia Corsou a drenta su Status Aparte 
dia 10 di october 2010 mi tabata invitado di nan Gobierno 
pa presencia e momento historico ey y cu mi a bay cu mi 
señora hunto cu Glenson y Angle. 

















1986-1988: No a haci nada riba tereno estatal 

E Gobierno cu a sinta dia 1 di januari 1986 — fuera di per- 
secucion politico na un forma hamas bisto - no a haci nada 
nada na ehecuta e contenido di e resultado di e 33 puntonan 
di conclusion di e Conferencia di Mesa Rondo di maart 1983. 
Dank1 Dios y nos pueblo - despues cu mi a bira lider di MEP 
de facto na fin di 1985 y oficialmente dia 8 maart 1987 - nos 
a bin gana landslide e eleccion di 6 di januari 1989 unda 
pa falta di apenas 24 voto nos lo a saca 11 asiento cu te 
mayoria absoluto. Ora nos a drenta na 1989 - fuera di e 
problemanan gigantesco di e garantianan cu Mafia Italiano 
y local — nos mester a cuminsa ehecuta e resultadonan di e 
Conferencia di Mesa Rondo. 

Nos a ripara cu tabata imposibel pa fia placa den exterlor 
pa cualkier proyecto sin cu inversionistanan tabata pidi, 
mescos cu e proyectonan p'e 3 hotelnan na 1986-1989, ga- 
rantia di Gobierno p'e prestamonan. 


1989: Buscando e claridad necesario 

Nos a bisa mirando e mal experencianan di pasado nos Go- 
bierno no ta duna ningun garantia mas. 

Mi ta corda con Hulanda mes a participa na nos cu nan lo no 
inverti mas den defensa ni den e kazerne na Savaneta. Nan 
Pensioenfonds a nenga di fia FCCA placa y e Haponesnan 
envolvi den e proyecto dı Hyatt kier a hala atras s1 no bin 
claridad kico ta bay para na 1996. Mi a bay cerca mi mi- 
hor consehero cu ta awe den feliz memoria Apolonio (Poy) 
Werleman y mi a conte e situacion aki y nos a conclui cu 
mester bay exigi Hulanda pa nan traha riba e garantianan 
cu nan a priminti nos pa por bira independiente na 1996. 


Sigui na otro pagina > 

Mi a bay discut1 esaki cu nos Parlamento 1989-1990, unda 
unanimamente nan a duna mi e mandato pa bay negocia cu 
Hulanda y pa bay busca e claridad necesario. 


Hulanda no a cumpli cu e Garantianan di RTC 

Mi a bay Hulanda na mel 1989 hunto cu mi colega Min- 
istro awe den feliz memoria Guillermo Trinidad, un bon 
consehero, y na Hulanda nos Ministro Plenipotenciario ing. 
Roland Lacle dfm, un bon amigo, a compaña nos pa reuni 
cu lider di tur fraccion den Parlamento Hulandes pa lobby 
cerca nan cu Hulanda mester cumpli cu e promesa di duna 
nos e garantianan necesario pa por bira independiente. 


Nos a bay negocia cu Prome Minister Ruud Lubbers dfm 
y e Minister encarga cu nos Asuntonan, mr. Ernst Hirsch 
Ballin. Gobierno Hulandes no kier a duna nos e garantl- 
anan manera priminti na RTC maart 1983 y hasta a bisa 
cu e 33 puntonan di conclusion di RTC ta “los verbonden 
met elkaar”. Cu otro palabra, ta independiente nos mester 
bira na 1996 sin garantia. E ora mi a bisa nan cu sin e ga- 
rantianan primint1 nos lo no bira independiente na 1996 y 
mester schrap e fecha pa duna nos mas tempo. 

No tabata un proceso y discusion facil pa yega na un acu- 
erdo cu Gobierno Hulandes y pa yega na un protocol cu ta 
kita e fecha di independencia for di den Statuut. No lubida 
cu Hulanda a ancra den Statuut e tempo ey cu e “rechts- 
orde” Status Aparte, ta caba na 1996 y 1 di januari 1996 
nos ta for di Reino Hulandes. 


Firmamento pa saca e fecha di Independencia 
Despues di hop1 lobbymento y discusion mi a logra den 
nomber di nos Gobierno pa firma dia 13 di juli 1990 cu Go- 
bierno Hulandes cu pa trece claridad, seguridad y tranki- 
lidad, ta saca e fecha 1996 for di den Statuut y Aruba ta 
regla/palabra cu Hulanda cu nos ta mantene sl e derecho 
di autodeterminacion, cu nos por bira un dia independiente 
— contrario manera Surnam — pero aki lo mester tene un 
referendum cu mester haya un mayoria di pueblo y alabes 
mester di un sosten di 2/3 partı dı Parlamento. 
Independencia mester bay na un forma responsabel, or- 
ganisa y ordena. No por haci wega cu algo serio asina. 

E tempo ey AVP a core declara cu nos no a logra nada na 
Hulanda. Aki na Aruba mes tabatin un grupo den MEP cu 
no tabata di acuerdo. Como lider e tempo ey mi a organisa 
un Congreso na Bushiri Hotel pa splica e protocol y busca 
sosten. E tempo ey Glenbert y Junior Croes, yiunan di nos 
estadista Betico Croes, a bin duna nan sosten n'e acuerdo 
cu al final a ser aproba pa nos lidernan di bario. 

E acuerdo di 13 di juli 1990 a trece cune cu nos por a term1- 
na construccion di Hyatt Hotel, e reapertura di e refineria, 
nos por a haya placa pa FCCA. Alabes Hulanda a inverti 
masha hopi placa den Mariniers Kazerne, hasta a construi 
casnan na Bushiri, Buena Vista, Parkietenbos pa e marin1- 
ernan. 














Brede draagvlak den Parlamento 


Ora Tweede Kamer mester a vota p'e ley pa cambia e Stat- 
uut pa saca e fecha di Independencia a bin problema entre 
Gobierno Lubbers y un par di e miembronan. Hirsch Bal- 
lin a yamami na telefon bisando mi cu Tweede Kamer kier 
pone condicionnan pa por vota pa saca e fecha di Indepen- 
dencia 1996 for di den Statuut y cu nan kier pa nos tin un 
“brede draagvlak” den Parlamento. 

E tempo ey na 1993 nos tabatin un mayoria minimo den 
un coalicion di 9-1-1 cu ta net 11 asiento. Lubbers y Hirsch 
Ballin a pidimi pa ami como Minister President di Aruba 
y mr. Henny Eman, lider di AVP den oposicion na october 
1993 bin Hulanda pa discuti. 

P’ami sacamento di e fecha di 1996 for di den Statuut ta- 
bata mas importante cu nos interes politico y partidario. 
Na Hulanda ami cu Henny Eman a firma un protocol cu a 
habri e porta pa Tweede Kamer por a vota pa cambia Statu- 
ut sacando e fecha di 1996, pero lagando si nos cu e derecho 
manera poni den e cambio di Statuut cu dia nos kier bira 
Independiente, ta djis tene un Referendum y haya sosten di 
2/3 part1 den Parlamento. 


Otro logro grandi riba tereno estatal 

P'ami - fuera di tabata e Diputado encarga cu tur prepara- 
cion pa awe nos tin nos himno, bandera, ortografia, refer- 
endum, coordinador pa prepara nos Status Aparte - laga 
saca e fecha di independencia for di den Statuut ta un di 
e logronan mas grandi riba tereno di structura estatal cu 
mester ser scirbi como legacy, pa nos historia no ser bruha 
cu cosnan cu no ta refleha e realidad politico. 

Awe cu nos ta recorda 30 aña di e momento historico aki, 
mi kier a gradici mi señora Glenda, mi 3 yiunan Glenson, 
Dangui y Nelson Jr, partido MEP cu tabata e vehiculo, tur 
cu a vota pa mi den tur tempo, votadornan cu su directiva- 
nan, lidernan di bario, militancia, partidonan PPA y ADN 
cu tabata cu mi desde 1989 pa 1994 den coalicion, danki na 
boso tur cu a yuda pa scapa Aruba di bira independiente na 
1996. Esaki ta algo grandi y historico cu un balor mucho 
mas aya y cu lo mester ser recorda. Tabata un honor cu 
boso sosten pa por a dirigi MEP 25 aña largo y por a conser- 
va y proteha nos Status Aparte cu desde entrada di CAFT 
na 2015 a keda na filingrana. 

Centro pa Hoben y Famia a habri su portanan pa comunidad di Aruba 


Un proyecto di Sociaal Crisis Plan cu lo brinda 








T HO 


DESDE inicio di e programa nacional pa combati e cri- 





sis social aki na Aruba “Sociaal Crisis Plan” cu a wordo 
implementa na fin di aña 2018, a cuminsa traha riba 
un di e proyectonan di mas importante, cu ta un cen- 
tro multidisciplinario cu lo ta acesibel pa nos hoben y 
famianan vulnerabel, caminda nan lo ricibi ayudo den 
cuadro preventivo riba nivel social-emocional. Despues 
di un trayecto intensivo, di 1 aña y mey, di preparacion 
Sociaal Crisis Plan a logra e meta aki pa un Centro pa 
Hoben y Famia aki na Aruba cu oficialmente a habri su 


portanan pa nos comunidad. 


E Centro pa Hoben y Famia ta un colaboracion entre 
diferente instancia caminda lo bay brinda servicio den 
e cuadro preventivo na famia y hobennan vulnerabel 
aki na Aruba. E meta principal di e centro aki ta pa: 
1. Brinda e sosten y gula den educacion y lantamento 
di yiu na mayornan, famia, educador y profesional. 2. 
Ofrece programanan educativo specialmente na nos 
hobennan pa cu desaroyo riba e nivel social-emocional, 


personalidad y liderazgo. 


E Centro pa Hoben y Famia aki ta bou di guia y ser- 
vicio di Comision Vision Pedagogico Aruba (Opvoed- 
commissie) caminda FADA, Wit Gele Kruis, Fundacion 
RespetaMı, Fundacion Pa Nos Muchanan, Tienda di 
Educacion, Departamento di Asunto Social, Heart Cen- 
tered Leadership Foundation, Telefon Pa Hubentud 
(131) y Consultorio pa Asuntonan di Adiccion (CAA) lo 
bay traha hunto bou di un solo dak, p'asina yuda y gula 
famia y hobennan den e bon caminda den un forma mas 


eficiente y efectivo. 


en y Famia 


guia preventivo pa fortifica famianan di Aruba 


CENTRU PA 














Den cuadro di prevencion e Centro pa Hoben y Famia 


ta bay t'e prome paso pa nos famianan y hobennan aki 
na Aruba p'asina nan ricib1 e sosten y gula profesional 
cu nan tin mester pa combati nan problemanan social- 


emocional. 


É parti di prevencion ta un di e prome pasonan pa com- 
bat1 problemanan social den un comunidad y pesey e 
Centro pa Hoben y Famia ta un logro sumamente 1m- 


portante pa nos isla di Aruba y su hendenan. 


Pa mas informacion por tuma contacto directo cu 
Centro pa Hoben y Famia na 528-1200, por bishita 
nan personalmente na Sabana Blanco 68-C (ex. Acer 
building) na Wayaca. Tambe por comunica via email 
na centropahobenyfamiaW0gmail.com of riba Facebook 
@centropahobenyfamia. 

Pa mas informacion di Sociaal Crisis Plan por bishita 
nos website www.scparuba.com of por yama na 528- 
1189 tambe por contact via Facebook WOscparuba. 

Aruba, Union Europeo y UNDP 
Ta partner pa desaroya capacidad di STEM pa Islanan 








UN facultad nobo y sostenibel ta wordo desaroya na Univer- 
sidad di Aruba (UA) na Oranjestad cu ayudo di Union Eu- 
ropeo (UE), United Nations Development Program (UNDP) 


y Universidad Catolico di Leuven (KU Leuven) na Belgica. 


E facultad akı lo ta destina pa reforsa e capacidad nacional 
y regional riba tereno di ciencia, tecnologia, ingenieria y 
matematica (STEM). 

E facultad di SISSTEM (Sustainable Island Solutions 
through Science, Technology, Engineering and Mathemat- 
ics) na UA ta ofrece un programa di Bachelor den STEM, 
un programa di Masters y un programa di PhD cu lo en- 
foca riba desaroyo sostenibel den Small Island Developing 
States (SIDS). 

E facultad tin como obhetivo educa un generacion nobo di 
scientifico y ingenieronan cu lo apoya desaroyo sostenibel, 
lo diversifica economianan local, lo reduci dependencia riba 
combustibel fossiel y lo mehora e abilidad di SIDS pa trata 
cu disaster (resilience). 

E facultad ta incorpora maneho di sostenibilidad riba nivel 
academico, mientras cu ta fortifica tambe e forsa laboral 
regional cu e habilidadnan y capacidad necesario. 

Ta spera cu e facultad di SISSTEM lo por bira un centro di 
excelencia y un centro di conocemento p'e region y p'e SIDS 
rond mundo. 

Financia dor di Union Europeo, e establecimento di e facul- 
tad di SISSTEM ta wordo implementa dor di UNDP y UA 
y KU Leuven. 


Chikito den Desaroyo ($mall Island Developing States) 


UNDP tin un relacion di trabao di hop1 aña cu Gobierno di 
Aruba, y tin tambe hopi experiencia den e sector di program- 
anan di STEM. Tambe proyectonan manera Aruba Centre 
of Excellence cu a wordo lansa via di un acuerdo cu UNDP 
na 2015, cual a contribui pa facilita y difundi conocemento 


riba intercambio di practicanan entre islanan chikito. 


“Nos ta encanta pa bolbe traha cu Gobierno di Aruba pa 
apoya Aruba su esfuersonan pa implementa e Obhetivonan 
Mundial di Desaroyo Sostenibel (SDGs) di Nacionnan Uni 
(UN), pa crea oportunidadnan pa diversifica economia y 
pa stimula inovacion” tabata comentario di Randi Davis, 
UNDP su Representante Residente pa Trinidad y Tobago, 


Corsou, Aruba y Sint Maarten. 


UNDP ta reconoce cu e intercambio di conocemento entre y 
dentro di regionnan ta vital y pesey lo sigui traha cu e go- 
biernonan den Caribe pa impulsa preparacion pa maneha 
resilience, mirando nan trabao riba e tereno aki den 170 


pais, incluyendo SIDS. 


SIDS den Caribe: 

Islanan chikito den Desaroyo (SIDS) ta dos biaha mas vul- 
nerable pa shocknan externo economico y di medio ambi- 
ente, un hecho cu a manifesta su mes mas despues di e 
pandemia di Covid-19 y cu entre otro cosnan a paralisa e 
industria turistico riba cual hopi SIDS ta depende. 

SIDS den Caribe ta comparti preocupacionnan socio-eco- 


nomico y di medio ambiente cu ta similar. 


E consecuencianan di cambio climatologico cu ta proyecta 
pa Caribe (temperatura mas halto, menos yobida, aumento 
di e nivel di lama y cambionan potencialmente desfabora- 
bel den e patronchi di eventonan climatologico extremo) tin 
implicacion fuerte pa e desaroyo di e region riba termino 
largo, vooral p'e sectornan mas vulnerable incluyendo tur- 
ismo, agricultura (y seguridad di alimento), settlements 
humano y infrastructura economico. 

Otro sectornan importante cu ta overlap otro ta inclui salud 


humano, diversidad biologico y pesca. 

Merca cu cambio temporario di maneho 


pa studiantenan no-inmigrante 


Departamento di Enseñansa Aruba (DEA) a tuma nota di 
e cambio di maneho relaciona cu e “Student and Exchange 
Visitor Program” (SEVP) di Merca anuncia pa “US Immi- 
gration and Customs Enforcement” dia 6 di juli ultimo. 
Modificacion di e excepcionnan temporario di e “Student 
and Exchange Visitor Program” basicamente ta encera cu 
studiantenan no-inmigrante cu un “student visa” lo mester 
bandona Merca si nan universidad of scol ta opera cu un 
modelo “online-only” durante e “fall semester” 2020. Pues 
pa e temporada di september 2020 pa december 2020. 


E medida aki ta wordo tuma pa motibo di e pandemia dı 
COVID-19. Excepcionnan temporario 

P'e “fall semester” 2020 ta: 

1. Un studiante no-inmigrante F-1 y M-1 cu ta atendiendo 
un scol caminda lesnan ta 100% online no ta permiti pa 
keda Merca. Merca lo no otorga Visa na ningun studiante 
cu ta bayendo un scol caminda lesnan ta 100% online. 

U.S. Customs and Border Protection lo no permiti e stu- 
diante ak1 drenta Merca. Studiantenan cu actualmente ta 
na Merca y cu ta bayendo un scol caminda lesnan ta 100% 
online mester sali for dı Merca, of nan mester cambia pa un 
scol cu no ta 100% online. 

Studiantenan cu no cumpli cu e regla ak1 por haya nan mes 
den problema cu inmigracion y por wordo deporta. 


2. Un studiante no-inmigrante F-1 cu ta bayendo un scol cu 
ta opera normal, camında studiantenan ta atende les den 
klas en persona, ta cay bou e reglanan federal existente, 
dus pa nan nada no ta cambia. Studiantenan eligibel cu un 
F-1 Visa por tuma un maximo di un klas of 3 “credit hours” 
online. 

Pues si e studiante tin un les p'e “fall semester” en persona 
y e restonan online, e ta keda cu su Visa y/of por haya un 
Visa. 

3. Un studiante no-1nmigrante F-1 atendiendo un scol cu 
un modelo “hybrid”, cual ta un mescla di online y lesnan en 
persona, por tuma mas di un klas of 3 “credit hours” online. 
E scol aki mester certifica su mes na SEVP pa medio di e 
I-20 form, “Certificate of Eligibility for Nonimmigrant Stu- 
dent Status”, certificando cu e programa no ta 100% online 
y cu e studiante ta tumando por lo menos un klas normal 
en persona. 

E reglanan aki no ta valido p'e studiante cu ta tumando 
un “English Language Program” of p'e studiante M-1 cu ta 
haciendo un carera vocacional cu no ta permit1 pa su lesnan 
ta online. 

Por ultimo, si na caminda un studiante cambia di vak of es- 
tudio, pa cual motibo e ta keda cu solamente lesnan online, 
e lo mester bandona Merca. 


Consecuencia pa studiante di Aruba 

E maneho aki ta afecta studiantenan di Aruba tambe. Stu- 
diantenan di Aruba cu ya caba ta biba na Merca y esnan cu 
tin intencion di bay biba y studia na Merca proximamente, 
mester tene bon cuenta cu e cambio aki. 


É anuncio aki a bin na momento cu e universidadnan y otro 
institutonan di educacion na Merca ainda ta delibera si nan 
mester duna les den forma personal of online. Ta sugeri 
cada studiante pa verifica esak1 cu su scol. 


Arubalening 

E cambio di maneho dı Merca ta conduci na un cambio di 
condicion (di pago) pa studiantenan cu a aplica pa un Arub- 
alening pa studia na Merca entrante augustus 2020 y cu 
obligatoriamente mester sigul les 100% online durante e 
“fall semester” 2020. 

E studiante aki, cu temporalmente mester sigui les 100% 
online, lo mester haci esaki na Aruba ya cu temporalmente 
e no lo ta permiti pa biba na Merca. 

Consecuentemente e studiante aki no ta bin na remarca 
pa un “startpakket”. Na su lugar, e studiante akı ta bin na 
remarca pa un “termijnuitbetaling” cu e siguiente condl- 
cionnan: 


1. E studiante ta reker1 pa haci entrega di un documento 
oficial di e scol of universidad cu specificacion di e cuenta 
total pa henter e semester (invoice tuition fee). Entrega di 
e documento akı mester bay via e Arubalening Portal via e 
link pa “Wijzigingen”. Unabes aproba e studiante por ricibi 
e “werkelijke kosten” te cu un maximo di Afl 15.375,-. 


2. Mester ta trata di un “voltijdse opleiding” cu un mini- 
mo di cuater (4) vak, ekivalente di 12 credit hours (3 credit 
hours pa cada vak). 


3. E studiante mester haal minimo 9 credits cu ta 15% di e 
semester pa su studievoortgang wordo considera aceptabel. 


Ta importante pa remarca cu un studiante di prome aña lo 
por ricibi e “startpakket” ainda na momento cu e muda y 
bay biba na Merca. 

Studiantenan cu tin pregunta por tuma contacto cu DEA 
seccion Studiefaciliteiten via telefon 528-3400, via email 
arubaleningWea.aw of por pasa personalmente na balie na 
e John F. Kennedy Education Center na Stadionweg 37. 


Pa informacion relaciona cu Arubalening tambe por acudi 
tambe na nos website www.ea.aw y por sigui nos via social 
media pages di facebook y instagram @EducationAruba 

Siman decisivo pa Aruba, pa Aruba 
su Status Aparte, nos autonomia 


Pa: Atan Lee 

NA Corsou den un encuesta 78% a vota pa un ge- 
meente, 13% pa mantene e Status Aparte y 7% 
ta desea un independencia, na Aruba e sosten y 
deseo ta pueblo ta mustra cu e ta bay den mesun 
direccion. 

Via Diario t.v. mi ta wak programanan y noticia 
di Corsou y eynan tambe bo ta nota cuanto corup- 
cion politiconan a comete contra di pueblo. 
Periodistanan y esnan cu ta presenta diferente 
shownan no tin miedo pa demostra nan disgusto 
con Corsou a ser maneha dor di tur Gobierno. 


Nos di Movimiento Futuro ta hopi contento dı por 
a denuncia y ta sigui denuncia tur loke ta pas- 
ando riba nos pais y hopi t'e sostennan cu nos ta 
ricibiendo. 

Awendia nos ta biba den un pais cu hendenan bon 
prepara bon studia y nan no ta acepta pa acepta, 
ni tampoco pa emocion o tradicion, pero ta wak 
nan futuro, futuro di nan yiunan y di nos pals. 


Kico politiconan ta defiendiendo actualmente ta 
AUTONOMIA, cu 6 aña pasa el a ser entrega 
caba y e siman aki e resto lo ser entrega, na unda 
nos politiconan lo para un banda wak con nos pais 
lo ser maneha den un forma stricto y corecto, na 


bienestar di henter nos pueblo y cu lo disfruta di 
loke e progreso lo trece cune. 

Un pais manera Aruba bon maneha sin corupcion, 
fabornan politico, politiconan miyonario por ser 
considera e MONACO den Caribe y Latina Amer- 
1ca. Creador a regala nos tanto panorma, beach, 
nos propio hendenan, pa awe nos ta para na rand 
di un cataclismo. Den un pobreza total, cu hende- 
nan y tristo pa bisa cu muchanan pober. Ainda e 
crisis no a pasa. 


Grita y instiga pueblo contra Hulanda t'e cos mas 
cruel cu ta existi, debi sın Hulanda nos no por a 
sobrev1v1. 

Shonnan for di 1634 nos ta HULANDES, cu hopi 
orguyo, cu un pasaporte bon sigura. Hopi ta nos 
hobennan cu a termina un estudio profesional na 
Hulanda y hasta a ricibi un “studielening” Hulan- 
des. 

Critica Hulanda pa tur cos t'e gratitud di mas cru- 
el cu un pueblo por hacı contra di esun cu ta pone 
cuminda riba mesa den un tempo asina dificil. 
Hop1 ta contra Hulanda, pero ningun kier perde 
nan pasaporte Hulandes. 


E siman di berdad a yega na unda tur partidonan 
sea den Parlamento, Gobierno o cu ta activo a 
acepta pa lucha den mal forma contra Hulanda, 
pero cu e resultado cu nos AUTONOMIA lo bay 
ta uno ficticio, domina completamente dor di 
Hulanda. Ta mas cu claro cu Hulanda tin condi- 
cionnan pa sigui hinca placa di nan pagador dı 
belasting pa yuda un pals na rand di bancarota, 
pero cu politiconan miyonarlo. 


Adios autonomia, adios Status Aparte. Nos lo ta 
di luto e siman akı? 

Otro pregunta cu lo ser descuti ta cual partido a 
entrega nos autonomia, nos Status Aparte? 

Bencho y e gran crusada! 


Un cuatrilogia di escritora Olga Buckley 


CU hopi entusiasmo ta anuncia cu e di 
4 buki di e serie Bencho a wordo publi- 
ca dor di autor Olga Buckley. Manera 
ta conoci, Olga Buckley tin un trayec- 
toria largo pa locual ta skirbi storia dı 
mucha cu a cuminsa cu e prome buk1 
di e serie, Bencho ta dual na aña 2004. 
Prome cu esaki Olga tabata traha mas 
cu 40 aña como maestro den enseñanza 
y durante mas di 10 aña largo a dedica 
su mes na promove e importancia di 
lesamento pa medio di Fundacion Bon 
Nochi Drumi Dushi. For di diferente 
experiencia cu alumno y hoben, Olga a 
ricib1 Inspiracion pa su bukinan. Den e 
cuatrilogia ak1 por sigui con un mucha 


homber di Aruba ta crece descrubiendo 


su mes, acompaña pa tur reto cu por 
imagina. Asina Bencho t'e storia di nos 
tur! 

Un primicia ta cu e serie di Bencho ta 
e prome cuatrilogia na Papiamento. 
Keda pendiente pa buki 5 di e serle di 
cual e manuscrito ya ta completa. 

E gran crusada di Bencho ta apto pa 
hoben y ta skirbi den nos lega mater- 
no. Tur hoben como tambe comunidad 
en general ta invita pa lesa E gran cru- 
sada dı Bencho, awor obtenibel mwe li- 
brerianan, Van Dorp y Plaza Bookshop. 
Pa mas informacion por bishita www. 
olgajbuckley.com y por tuma contacto 
na: Olgabuckley500gmail.com. 


E placer di lesa ta infinito! 








IBISA preparando pa Deporte Escolar 2020-2021 


DURANTE e pandemia IBiSA a haya su mes ta cancela Deporte 


Escolar 2019-2020. Por bisa si cu no a sinta keto y a sigui planifica 





e re-apertura/inicio p'e siguiente aña escolar, pe motibo akı a sinta 
cu e comision plataforma di docente di deporte. 

E plataforma ak1 ta consisti di docentenan di Pre Escolar, Scol Ba- 
sico y Scol Avanza. Durante e reunion aki a evalua e programa 
deportivo escolar di ultimo añanan cu meta pa re organisa esak1 
sistematicamente segun e programa dı desaroyo dı deporte na scol. 


Tambe a discuti forma nan pa stilmula scolnan cu no ta mustra 





interesa pa partıcipa den e programa deportivo escolar. 














Por ultimo a discuti e importancia pa duna mas tanto mucha e 
oportunidad di experiencia e deporte escolar como tambe e aspecto 
di dasaroyo deportivo di e mucha nan aki. Desaroyo deportivo lo 


bay bira e punto di salida di e programa escolar pa aña 2020-2021. 


E programa deporte escolar tin como meta pa stimula tur mucha na 
scol por haya e oportunidad di participa den un variacion di deporte 
y sint1 e espirito competitivo como tambe vaternidad deportivo. 


Pa mas informacion di actividadnan y programa cu IBISA ta haci 





por mira esaki riba nos pagina nan Social Youtube, Instagram y 
Facebook IBISA Aruba. 

Barracudas Artistic Swimming ta 


anuncia su Summer Camp anual 
13-17 juli 2020 
































Barracudas Aruba ta invita tur mucha cu ta gusta musica, baila y lan- 


da! Como e unico club di landamento artistico na Aruba, Barracudas 
Artistic Swimming ta dedica su mes completamente na forma atletanan 
den e deporte cu a wordo introduci na e comunidad di Aruba na 1973. 
Landamento artistico ta inclui elementonan di baile, acrobacia y landa- 


mento cu ta enfoca riba forsa, pero tambe flexibilidad, cual ta exigi un 





training specifico. 


Mientras e arte y expresion durante di e rutinanan (shownan) ta sigura- 








mente haci e deporte aki uno di esnan mas bunita na mundo. 





E meta principal di e club ta pa brinda atletanan oportunidad pa desar- 
oya y prepara nan mes pa competencianan internacional. Nos atletanan 
ta sobresali internacionalmente y nos ta orguyoso di tur e logronan di e 
ultimo 45 añanan. 

Recientemente a habri e deporte pa mucha homber tambe participa mi- 


rando e desaroyonan den e deporte internacionalmente. 


Cu e camp akı nos kier sigui promove nos deporte na nos comunidad, cu 
lo inclui actividadnan paden y pafor di awa entre otro training di figu- 


ranan, flexibilidad, Zumba y mucho mas. Tur les lo tuma lugar na Pool 





Olimpico na Savaneta di 8-11am y ta inclui healthy snacks, fruta y col 
bebe. Ta invita muchanan di tur edad cu tin por lo menos diploma A pa 
participa n'e camp akı y sera conoci cu e bunita deporte di landamento 


artistico. 


Pa registra por manda nos nomber, edad y zwemdiploma via Facebook 


messenger Barracudas Aruba, whatsapp +297 745 8347 of email: bar- 

Alto Comisario interino sra.Tjon Kock mes 
a presenta pa stop fiesta den The Ballroom 


DIABIERNA anochi yegando 11'0r autoridad a 
cuminsa controla establecimentonan riba nan ora 
di sierre o sea e ora stipula pa cera, cu actualmente 
ta 1lor di anochi. 

Riba caya tabatin un cantidad grandi di Polis, ha- 
ciendo nan maximo esfuerso pa “hala” atencion 
unda cu mira hop1 hende riba otro. 

Diabierna 10dijulifronteraahabribek.Ainstituun 
Task Force consistiendo di diferente departamen- 
to, pa hacı controlnan riba aglomeracion di hende. 








Tambe pa keda concientisa ciudadanonan riba e 
distanciamento fisico, cu ta di 1.5 meter pa 2 me- 
ter. 

Autoridad diabierna anochi mescos cu e otro week- 
endnan for di despues cu a kita TDQ (avondklok) 
tin e tarea pa obeserva cu tur lugar cera 11'or. 
Mayoria lugar ta cumpli. 


The Ballroom 
Durante cu e controlnan tabata tumando lugar, 





autoridad pasando den De La Sallestraat a 
capta un cantidad grandi di auto staciona. 
Mesora a nota cu ne sala cu ta huur pa fiesta yama 
The Ballroom tin un fiesta grandi andando. 

Den careda di mey anochi, Polis a yega n'e lugar y 
nan wordo bisa cu ta Task Force mes a dunanan 
permiso pa keda habri te cu 1'or. Aki e unidad poli- 
cial no por a haci nada otro cu sigui nan caminda 
Esak1 kibrando e ley vigente di e sluitingstijd, sin 
conta yen hende riba otro. 


Loke a hala atencion ta cu esnan cu a organisa e 
fiesta lo a haya un supuesto permiso duna apar- 
entemente dor di Task Force mes. Esta cu nan ta- 
bata permiti pa keda habri te cu lor di madruga. 
Pa mas o menos 12:30 e propio Alto Comisario 1n- 
terino sra. Vanessa Tjon Kock a presenta na The 
Ballroom hunto cu mas Polis. Aki despues di un 
splicacion extenso di ambos banda, por a mira 
cu esnan paden a cuminsa sali pa bay nan cas. 
Posiblemente aki lo trata di un mal entendimento 
hopi grandi. 

Ministerio di Boluntario di 
Freewinds y bomberonan 
a haya aplauso den misa 




















Ministerio di Boluntario di Freewinds y Departamen- 


to di Cuerpo di Bombero di Aruba ta trahando hunto 
pa mas di dos luna pa yuda combati1 e plamamento di 
Covid-19 y prepara nos isla pa reapertura di turismo. 

Como parti di e trabou aki nan a yuda desinfecta 10 
misa sabiendo e importancia clave cu religion tin den 


un sociedad, specialmente den e temponan dificil aki. 


Como muestra di gratitud e boluntarionan di Free- 
winds y Cuerpo di Bombero a wordo invita na Misa 
Santa Teresita di Nino Jesus na San Nicolas. 

Pastor Rafel Cananea a extende e invitacion. E invita- 
cion a wordo extende dor cu e cuerpo di Ministerio di 
Boluntario y bomberonan di Aruba a desinfecta e misa 
aki pa proteha e feligresnan contra Covid-19. 

Duranti misa Pastor Cananea a haci e siguiente 
anuncio:”Un danki special ta bay p'e Ministerio di Bo- 
luntario di Sciensologia di Freewinds cu a yega ak1 y a 


° y? 


desinfecta e misa cu D7, hopi dankı! 











Www.awemainta.com 


nid www.facebook.com/awemainta 

Loke ta importante den e temponan aki ta pa mantene 


seguridad dor di aplica accionnan preventativo mane- 
ra; desinfecta, mantene distancia social y labamento di 


mannan pa preveni cu Covid-19 ta plama. 


E Ministerio Boluntario di Freewinds y Cuerpo di 
Bombero ta trahando como un ekipo desinfectando 
scolnan, centronan di comunidad, casnan di anciano 
y esnan descapacita, wardanan di polis etc, cubriendo 


mas di 1.125.000 pia cuadra di espacio. 


Solamente dor di traha hunto y sigui e gulanan pa pre- 
veni e plamamento di e enfermedad nos por segura cu 
e isla ta keda sigur, comercio ta keda habri, turista ta 
sigui yega na nos isla y nos isla por lanta cabes atrobe. 
Asina Aruba su economia por recupera. Pa haya sa mas 
manera pa preven e plamamento di e malesa y keda 
sano sea na cas, na scol of na trabou, subi e website 


www.scientology.org/staywell. 





jistra awo! 


mail na  noticia@awemainta. com 


tur dia den bi 


£ | nbo Y C 


583-1400 a. 









583-1444 

Awe dialuna 13 di juli 2020, 
Santo Rosario y Oracion n'e Monumento di 
“Inmaculada Curason di Maria na Sta.Cruz ” 


Grupo di Oracion “Inmaculado Curason di Maria ” 
ta invita tur deboto cu a Consagra na Mama Maria 
y ta bisti un Scapulario, tambe tur a consagra cu 
e Scapulario di Dos Curason di Mama Maria y 
Sagrado Curason, pa bin resa y keda fiel na Nos 
Mama Celestial, cu ta sufri tanto pa desobedencia di 
hopi na Su Yiu Hesus. 

E scapulario nos ta biste ora special manera riba 
tur 13 di cada luna y dianan special di fiesta di 
Inmaculada Curason di Maria.. 


Dialuna, 13 Juli 2020 











Lagrima y flornan por seca, surecuerdonan y tur loke e la 
hasi y significa pa nos lo kedagraba pa semper den 
nosmente y curason. Serca Dios mi alma ta napaz, ta di 
dje mi salbashon ta bini. 





Tur dia nos ta resa nos Santo Rosario. Un bes pa 
luna ta bin hunto como ruman den Cristo y yiunan di 
Dios ta bin cu alegria y goso pa resa e Santo Rosario. 


REL 
\uroraąa 
Do QI 


Cu dolor na nos curazon nos ta 
anuncia fayecimento di nossser stima: 


Ma pa bo sinti cu bo ta parti di e grupo, bin pa bo 
resa cu hopi Respet un misterio, sinti bo mes e YIU 
di Mama Celestial. Tur cu a consagra, den parokia di 
Savaneta y di Sta. Cruz, Paradera, na kapel di Alto 
Vista y den kapel di San Francisco ta invita p"awe 13 
di juli 2020 pa reunie 6 or di atardi n’e Monumento 
di Inmaculado Curason di Maria, pariba di misa. 

Ta cuminsa resa e “Angel di Señor”, despues ta resa 
e Santo Rosario. Dialuna ta misterio “Gososo ”, cu 
canto y oracion pa alaba y gradici grandemente nos 





Sra. vda. Norma Martis 


Mihorconocicomo” Nooy” 
*11-08-1936 - +10-07-2020 


Na nomber di su: 

Yiunanstima: Milda Martis y yiunan 
Marcia Martis y yiunan 

Joselito Martis y yiunan 

Gregory Martis y yiu 


Mescossuyiunan: lola Mari naHulanda 
Morella Leocadia naHulanda 
Xiomara Leocadia 


Nieto(ajnan cu semper a trece alegria den subida: Jamile, 
Rouigi, Jahaira, Joanne, Vickiana, Jeweling, Jomar, Jennelee, llan 


Bisanieto(a)nan 


Amigo y ayudante: KenethGeerman 

Rumannan: Marlene IsebiaCiciliana Bonaire 
Monica Rosaria Ciciliana Bonaire 

Mildred Hart Ciciliana Bonaire 

Ruman di criansa:  Signa Frans naHulanda 
Primanan: SharineJanga Hart y famiana Bonaire 
Naida Hart y famiana Bonaire 

Primonan: Jantje Hart y famiana Aruba 

Robby Hart y famiana Aruba 


Nueranan: LuzdelfiMartis Muñoz 
Ligia Jaimes Castellanos 

Nuero: Harold Kock 

Ex nueranan: Shirley Lobo 

Jenny Werleman 

Iha: Irene Clarindana Bonaire 
Iha: Elton Pieternellana Aruba 
Swa: Robert Rosario naBonair 
Cuña: Edith Tromp na Aruba 


Bon bisiña: Erna Henriquez y Mayra Mercan 
Famianan: Martis, Cicilia, Maduro, Martijn, Isebia, Rosaria, Hart, 
Jansen, Statia, Cornelia, Mercera, Leoneta, Defoe, Concecion, 
Peny, Janga, Frans, Pietersz, van der Linden, Piña, Croes, Kock, 
Koolman, Evertz, Martes, Tromp, Medonee, Lobo 


Nos ta pidinosdisculpasi den momento di nostristesanos por a 
lubidacualquirfamia y conocir 


Oportunidat pa condolencia y despedida, diamars 14 di juli 
2020 di 2'or pa 4'or di atardina Pray Funeral Home, van 
Speyckstraat +t 1, San Nicolaas.Despuescremacion lo tumalugar 
den seno familiar. 

Despues no ta ricibibishita di condolencianacas. 


“Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehañaforsa”. 

Salmo: 23 


Agradecido pa tur locual e la significa pa nos, nosta 
anunciafayecimento dinos mama, wela, bisawelay 
rumanstima: 


Reina Hoek-Koolman 
*28-01-1932 - +$10-07-2020 
Viuda di Felix M. Hoek (Nis) 


Na nomber di su: 

Yiunan: 

Astrid (Tid) y Engelberto (Killy) Tromp-Hoek 
Randolph (Randy) y Lilian Hoek-Lugo 


Nietonan: 

Angelo Tromp y Joanna Croes 
Ralph y Loann Hoek-de Ruiter 
Engelberto (Bebeto) Tromp 
JosuéHoek y Selienne Gutierrez 


Bisanietonan: 
Jayden Hoek 
Angelou Tromp 
Aljeraeu Tromp 


Rumannan: 
Segundo Koolman y famia 


Maria Lobbrecht y famia 


Demas famia, amigo y conocirnan 


Ta invita pa e acto di entiero cu lo tumalugardiamars 14 
di juli 2020 di 9or pa 11'or di maintanaAurora Funeral 
Home, despuessaliendo pa Santana centraalnaSaba- 
naBasora. 


Despues di entieronos no por ricibibishita di condolen- 
cianacas. 





Mama Celestial y Su Dibino Yiu. Duracion ta 55 
min. Despues ta sig1 Santa Eucarestia. 


RÈL 
UTOTA 
Do Q? 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, consuelo y forsa 
durante e tempo dificil cu e fayecimento y entiero 
di nos defunto stima: 


Philomena Willems-Luidens 


“Mena” 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki special ta bay na Kimberly Hoo di Nursability, 
Dr. Horenbeeck, Wit Gele Kruis, Wilhemina Kankerfonds. 
Tambe na Aurora Funeral Home pa cu su bon servicio y 
atencion. 

Boso muestra di atenshon tabata un gran Consuelo pa 
nos. 


Na mes momento nos ta invita famia, bisiña-, amigo- y 
conocirnan 

pa compaña nos na 1 Santo Sacrificio di Misa na misa 
Inmaculada Concepcion na Sta Cruz, diaranson 15 di juli 
2020 pa 7'or di anochi. 


Boso presencia ta altamente aprecia. 


Dialuna, 13 Juli 2020 


TA diObispu 
Luis Antonio SIA A 
(1 Promé Miniser 


dilHulanda 


WILLEMSTAD -— Monseñor Luis Antonio Secco, den su 


calidad di Obispu di nos seis islanan cu ta forma Reino 


Hulandes a manda un carta personal pa Promé Minis- 
ter di Hulanda, Mark Rutte. 

Monseñor Secco a haci un apelacion personal dramatico 
riba Rutte pa obra di acuerdo cu ánimo di misericordia 
cu Señor a practicá ora e y1u pèrdí a retorna y a realisá 
cu ta solamente den seno familiar e por garantisá su 
futuro. 

Monseñor a señalá cu si hasta e ylu ta haña pordon, 
anto mester ta posibel pa no tene e tres paisnan au- 
tonomo completamente responsabel pa cosnan cu a 
crea promé cu nan periodo y sigur no den e situacion 


social dificil akı. 


Den su carta Obispu Secco ta reconocé e preocupacion 
di Hulanda pa restablece un aparato gubernamental 
eficiente y adecuado sin corupcion y sin maneho di 
‘friends and family”. 

Como resultado di e coronavirus pueblo a bira mas de- 
pendiente financieramente di Gobierno. 

E debe financiero enorme a bira agudo y tin consecuen- 


cla pisá pa ciudadanonan di nos pais. 


AWEMainta 


Corsou 








Gobiernonan dje tres palsnan autonomo den Reino 
mester di yudansa financiero urgente, pero na mesun 
tempo cu mester tuma medida pa garantisá trankili- 
dad riba e islanan. 

Pero e hecho cu coronavirus ta plamando mas rapido y 
descontrolá a crea un situacion 

Papa Francisco a predica cu den temponan di emergen- 
cla no tin tempo pa construi muraya, pero mas bien tin 


cu traha brug den Reino. 


Sı laga e oportunidad aki pasa, e por causa daño serio 
na un co-existencia pacifico den educacion di genera- 
cionnan di futuro cu consecuencia teribel p'e ciudadano 


comun. 


Prioridad di Obispado ta pa aliviá pena dje ciudadano 
comun cu a sufri y ta heridá den nan. E peticion con- 
creto di Monseñor Secco ta pa busca un solucion mas 
flexibel pa resolvé e sufrimento dje pueblo. 

O sea, no solamente conrol financiero, pero tambe res- 
tauracion y consolidacion di bon gobernacion. 

E carta aki a bay pa Senado y Parlamento di Hulanda 


y Gobiernunan di Aruba, Corsou y Sint Maarten. 











AWEMainta Dialuna, 13 Juli 2020 


FAVV Ma inta 
E unico corant GRATIS 


Abona awo 
Manda un e-mail na: 
NoticiaQawemainta.com 
y sKirbi e palabranan: “Ami Kier Abona” 


















Like nos riba facebook 






Like us on: 


Keda up to date y liKe nos riba facebook Fraboni. 
ek, 


Www .facebooK.com/awemainta 


Subi riba nos website 


Www.awemainta.com 





AWEMainta completamente 


DIGITAL 











